
Iepirkums: Ēdināšanas pakalpojums VSIA “Rīgas psihiatrijas un narkoloģijas centrs” vajadzībām (3) (turpmāk – Iepirkums)
Iepirkuma ID Nr. RPNC/2024/22
Valsts sabiedrības ar ierobežotu atbildību “Rīgas psihiatrijas un narkoloģijas centrs” (turpmāk tekstā – Pasūtītājs vai RPNC) Iepirkuma komisijas (turpmāk tekstā – Komisija) atbildes (2) pretendenta jautājumiem.

1. Pretendenta jautājums. Piegādātājs rūpīgi iepazinās ar Iepirkuma dokumentāciju un konstatēja, ka ir nepieciešams precizējums par diētām - Lūdzam iepirkumu komisiju sniegt detalizētāku aprakstu diētai Nr.7, jo uzturvielu prasības diētām Nr.7, Nr.9 un Nr.1a ir nesavienojamas - tām ir pilnīgi atšķirīgs uzturvielu daudzums - attiecīgi olbaltumvielas 45-55, 60-130 un 70-90 grami, tauki 70-80, 60-80 un 45-60 grami, ogļhidrāti 340-360, 220-240 un 140-170 grami.
Komisijas atbilde. Diētu Nr. 7 var kombinēties ar diētu Nr. F9 pie nosacījumiem, ka tiek ievērots diētas Nr. 7 uzturvielu, minerālvielu, sāls sadalījums, bet no diētas Nr.F9 tiek ņemti nosacījumi, kas attiecās uz produktu glikēmiskā indeksa ievērošanu un pieļaujamo pievienotā cukura daudzuma, orientējoši līdz 25g/ dienā.
Diēta Nr. 7 var kombinēties ar diētu Nr. F1a pie nosacījumiem, ka tiek ievērots diētas Nr. 7 uzturvielu, minerālvielu, sāls sadalījums, bet no diētas Nr. F1a tiek ņemta pusšķidras konsistences ēdiens.
Komisija pārskatīs diētu specifikācijas un veiks attiecīgus grozījumus iepirkuma nolikumā.
2. Pretendenta jautājums. Diētas Nr.F1a uzturvielu un enerģētiskās vērtības prasības ir savstarpēji neatbilstošas - nav pat teorētiski ar dotajām visu uzturvielu maksimālajām normām sasniegt minimāli noteikto enerģētiskās vērtības robežu. Esošā pieredze un  vispārpieejamā prakse norāda uz to, ka nepareizi ir noteikta ogļhidrātu norma - tai ir jābūt ievērojami augstākai.
Komisijas atbilde. Komisija pārskatīs diētu specifikācijas un veiks attiecīgus grozījumus iepirkuma nolikumā.

Atbildes pretendenta jautājumiem sagatavotas saskaņā ar 2024. gada 29. aprīļa sēdē pieņemtajiem Komisijas lēmumiem (protokols Nr. 22-3, dat. 29.04.2024.).

